《西湖杂诗 其二》
清代·钱陆灿

宋家行殿在杭州，人载西湖明月游。灯市迥悬珠不夜，酒楼初散玉为筹。

于今几度蕲黄血，依旧一天花石秋。堪叹角端啼未了，白头宫女泪空流。

作者简介：（1612—1698）江南常熟人，字尔韬，号湘灵，又号圆沙。钱谦益族子。顺治十四年举人。以奏销案黜革。好藏书，教授常州、扬州、金陵间，从游甚众，以一穷老书生为东南文坛领袖。晚年居溪山北麓，老屋三间，临街诵读，声如金石。有《调运斋诗文随刻》。又从钱谦益《列朝诗集》辑出《小传》别行，并有所是正。